หวิดดับ ลูกสาว วิตนีย์ ฮุสตัน สลบไม่หายใจในอ่างอาบน้ำ ส่งรพ.ช่วยทัน
มีผู้พบ บ็อบบี้ คริสติน่า บราวน์ ลูกสาวของ วิตนีย์ ฮุสตัน ตำนานนักร้องชาวอเมริกันผู้ล่วงลับ ไม่ไหวติงอยู่ภายในอ่างอาบน้ำที่มีน้ำอยู่เต็ม ที่บ้านของเธอในเมืองรอสเวลล์ รัฐจอร์เจีย สหรัฐฯ โดยสามารถนำส่งโรงพยาบาลช่วยชีวิตได้ทัน,สำนักข่าว ซีเอ็นเอ็น รายงานอ้างการเปิดเผยของโฆษกตำรวจ ลิซา ฮอลแลนด์ ว่า สามีของ บ็อบบี้ คริสติน่า บราวน์ และเพื่อนคนหนึ่งเป็นผู้พบเธอนอนไม่ตอบสนองอยู่ในอ่างอาบน้ำ เมื่อเวลาประมาณ 10:25 น. วันเสาร์ (31 ม.ค.) ที่ทาวน์เฮาส์แห่งหนึ่งในเมืองรอสเวลล์ โดยในขณะนั้นบราวน์ไม่หายใจแล้ว,เจ้าหน้าที่ฮอลแลนด์ระบุด้วยว่า จากนั้นพวกเขาโทรศัพท์แจ้งตำรวจ เริ่มการทำ ซีพีอาร์ (การช่วยฟื้นคืนชีพขั้นพื้นฐาน) ให้นางบราวน์ และจากนั้นตำรวจก็เดินทางไปถึงและรับช่วงต่อการช่วยชีวิตนางบราวน์ จนกระทั่งเจ้าหน้าที่หน่วยกู้ภัยและดับเพลิงกับรถพยาบาลไปถึง จากนั้นนางบราวน์ก็ถูกนำตัวส่งโรงพยาบาล นอร์ท ฟูลตัน และเริ่มกลับมาหายใจอีกครั้ง,ทั้งนี้ ยังไม่มีการเปิดเผยสาเหตุว่าทำไมนางบราวน์ถึงได้หมดสติอยู่ในอ่างอาบน้ำ แต่เมื่อราว 3 ปีก่อน เมื่อวันที่ 11 ก.พ. แม่ของบราวน์คือ วิตนีย์ ฮุสตัน นักร้องเพลงป๊อปชื่อดังชาวอเมริกัน ถูกพบว่าเสียชีวิต อยู่ในอ่างอาบน้ำ ที่ห้องของเธอในโรงแรม เดอะ เบเวอร์ลี ฮิลตัน เพียงไม่กี่ชั่วโมงก่อนที่เธอจะเข้าร่วมงานประกาศรางวัลแกรมมี่,ผลการชันสูตระบุว่า ฮุสตันจมน้ำที่มีความร้อนสูงมากในลักษณะคว่ำหน้าจมลงไปลึกถึง 12 นิ้ว และเจ้าหน้าที่นิติเวชศาสตร์ของลอสแอนเจลิส เคาน์ตี ก็สรุปว่าคดีนี้ เป็นการจมน้ำจากอุบัติเหตุด้วยผลกระทบของ โรคหลอดเลือดแดงหัวใจแข็ง (atherosclerotic heart disease) และการใช้ยาเสพติดชนิดโคเคน.
มีผู้พบ บ็อบบี้ คริสติน่า บราวน์ ลูกสาวของ วิตนีย์ ฮุสตัน ตำนานนักร้องชาวอเมริกันผู้ล่วงลับ ไม่ไหวติงอยู่ภายในอ่างอาบน้ำที่มีน้ำอยู่เต็ม ที่บ้านของเธอในเมืองรอสเวลล์ รัฐจอร์เจีย สหรัฐฯ โดยสามารถนำส่งโรงพยาบาลช่วยชีวิตได้ทัน
ลูกสาว,ตำนาน,นักร้อง,อ่างอาบน้ำ,เมืองรอสเวลล์,รัฐจอร์เจีย,สหรัฐ,ซีเอ็นเอ็น,ข่าวต่างประเทศ,ใช้สารเสพติด,โคเคน,วิตนีย์ ฮุสตัน,บ็อบบี้ คริสติน่า บราวน์